Pokistonda ayollar uchun maxsus - «pushti taksi»lar ishga tushdi

Pokistonning Karachi shahrida ayollar uchun «pushti taksi»lar o‘z ishini boshladi. Bu taksilarning asosiy xususiyati shundan iboratki, ular faqat ayollarni olib yuradi va mashina haydovchisi ham ayol kishi. Bu tashabbus ayollarning erkak haydovchilar bilan yolg‘iz qolmasligi va ularning xavfsizligini ta'minlash maqsadida tashkil etildi.
Shahar ko‘chalarida yurgan ushbu taksini pushti rangidan darrov ilg‘ash mumkin. Qolaversa, uni boshqarayotgan ayol haydovchi ham pushti ro‘molda bo‘ladi.
Mazkur taksilarning salonida televizor o‘rnatilgan. Bundan tashqari, yo‘lovchi salondagi ko‘zgudan foydalangan holda o‘ziga qarab olishi, sevimli musiqasini eshitishi mumkin.